## Pravilnik o izmjenama i dopunama Pravilnika o uvjetima i načinu ostvarivanja prava na ortopedska i druga pomagala

### NN 88/2010 (14.7.2010.), Pravilnik o izmjenama i dopunama Pravilnika o uvjetima i načinu ostvarivanja prava na ortopedska i druga pomagala

HRVATSKI ZAVOD ZA ZDRAVSTVENO OSIGURANJE

2478

Na osnovi članka 19. stavka 3. Zakona o obveznom zdravstvenom osiguranju (»Narodne novine« broj 150/08., 94/09., 153/09. i 71/10.) i članka 26. točke 8. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.), Upravno vijeće Hrvatskog zavoda za zdravstveno osiguranje na 13. sjednici održanoj 1. srpnja 2010. godine donijelo je

PRAVILNIK

O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja prava na ortopedska i druga pomagala (»Narodne novine« broj 17/09., 23/09., 53/09., 116/09. i 4/10.) stavak 2. mijenja se i glasi:

»Osigurana osoba ostvaruje pravo na pomagala koja su utvrđena Popisom pomagala, odnosno Popisom ortodontskih naprava koji su sastavni dio ovih Pravilnika, a na osnovi medicinske dokumentacije utvrđene za svako pojedino pomagalo u skladu s ovim Pravilnikom i odgovarajuće medicinske dokumentacije.«

U Popisu pomagala iz članka 3. stavka 2., za pomagalo pod rednim brojem:

– 374., šifra EPSM373, u stupcu broj 9 riječ: »tuba« zamjenjuje se riječju: »gram«

– 375., šifra EPSM381, u stupcu broj 9 riječ: »tuba« zamjenjuje se riječju: »gram«.

Pomagala pod rednim brojem 670., šifra 52460, pod rednim brojem 671., šifra 52461, pod rednim brojem 672., šifra 52462, pod rednim brojem 673., šifra 52463, pod rednim brojem 674., šifra 52470, pod rednim brojem 675., šifra 52471, pod rednim brojem 676., šifra 52472, pod rednim brojem 683., šifra 52464 i pod rednim brojem 684., šifra 52465, brišu se.

Članak 2.

U članku 4. iza stavka 3. dodaje se novi stavak 4. koji glasi:

»Vrijednost rada ortodontskih naprava, popravka mobilnih ortodontskih naprava i vrijednost rada i materijala dentalnog tehničara za izradu ortodontskih naprava iskazuje se u kunama. Cijena rada i materijala dentalnog tehničara i cijena pomagala uključene su u cijenu DTP-a.«

Dosadašnji stavak 4. postaje stavak 5.

Članak 3.

U članku 10. iza stavka 4. dodaje se novi stavak 5. koji glasi:

»Iznimno od stavka 2. ovog članka ortodontske naprave kao i popravak mobilnih ortodontskih naprava propisuju se na tiskanici Potvrde o stomatološkim pomagalima iz stavka 1. ovog članka, a uz potvrdu ugovorni doktori specijalisti ortodonti dostavljaju račun za isporučeni uređaj odnosno izvršeni popravak obračunat putem DTP-a utvrđenog općim aktom Zavoda.«

Članak 4.

U članku 82. stavku 1. točke d) i e) mijenjaju se i glase:

»d) ortodontske naprave:

– pomične

– nepomične

– retencijske

e) reparatura (popravak) mobilne ortodontske naprave.«

U stavku 6. tekst: »i na ortodontske uređaje i nakon 18. godine života, te« briše se.

Članak 5.

U članku 89. u stavku 1. točki 3. riječi: »ortodontski uređaji« zamjenjuju se riječima: »ortodontske naprave«, a u točki 8. riječi: »ortodontske uređaje« zamjenjuju se riječima: »ortodontske naprave«.

Članak 6.

U članku 90. stavak 3. mijenja se i glasi:

»Troškove materijala pri izradi ortodontskih naprava snosi u cijelosti Zavod i isti su uključeni u cijenu pomagala iz Popisa pomagala.«

Članak 7.

Popis ortodontskih naprava iz članka 1. stavka 1. ovog Pravilnika tiskan je uz ovaj Pravilnik i čini njihov sastavni dio.

Članak 8.

Ovaj Pravilnik objavit će se u »Narodnim novinama«, a stupa na snagu 1. kolovoza 2010. godine.

Klasa: 025-04/10-01/139

Urbroj: 338-01-01-10-1

Zagreb, 1. srpnja 2010.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

POPIS ORTODONTSKIH NAPRAVA

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Red br. | Šifra Pomagala | NAZIV POMAGALA I POPRAVKA POMAGALA | Indikacija prema članku Pravilnika | Pomagalo predlaže | Pomagalo propisuje | Pomagalo odobrava | Količina odobrene ortodonske naprave do 18. god. | Jedinica mjere pomagala | Rok uporabe ortodonske naprave do 18. god. | Dužina jamstvenog roka u mjesecima | Cijena rada i materijala dentalnog tehničara (kn)\* | Cijena pomagala (kn)\* | Medicinska indikacija/uvjeti za ostvarivanje prava na pomagalo |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
|  |  | STOMATOLOŠKA POMAGALA |  |  |  |  |  |  |  |  |  |  |  |
| 685 | 52491 | Fiksna ortodontska naprava za jednu čeljust – 1x u tijeku ortodontske terapije | čl. 82. | doktor specijalist ortodont | doktor specijalist ortodont | Ovlašteni radnik PU | 1 | kom. | 1x do 18. godine | 6 | 65,00 | 2.900,00 | Rascjepi, Progenijski kompleks, Otvoreni zagriz, Križni zagriz, Kompresije, Pokrovni zagriz, ostale ortodontske anomalije |
| 686 | 52492 | Headgear – 1x u tijeku fiksne ortodontske terapije prema medicinskoj indikaciji | čl. 82. | doktor specijalist ortodont | doktor specijalist ortodont | ovlašteni radnik PU | 1 | kom. | 1x do 18. godine | 6 | 65,00 | 300,00 | Rascjepi, Progenijski kompleks, Otvoreni zagriz, Križni zagriz, Kompresije, Pokrovni zagriz, Sidrište, ostale ortodontske anomalije |
| 687 | 52493 | Mobilna ortodontska naprava – monomaksilarna za jednu čeljust – 1x tijekom ortodontske terapije prema medicinskoj indikaciji\*\* | čl. 82. | doktor specijalist ortodont | doktor specijalist ortodont | ovlašteni radnik PU | 1 | kom. | 1x do 18. godine | 6 | 500,00 | 1.015,00 | Rascjepi, Progenijski kompleks, Otvoreni zagriz, Križni zagriz, Kompresije, Pokrovni zagriz, ostale ortodontske anomalije |
| 688 | 52494 | Mobilna ortodontska naprava – bimaksilarna – 1x tijekom ortodontske terapije prema medicinskoj indikaciji\*\* | čl. 82. | doktor specijalist ortodont | doktor specijalist ortodont | ovlašteni radnik PU | 1 | kom. | 1x do 18. godine | 6 | 595,00 | 1.280,00 | Rascjepi, Progenijski kompleks, Otvoreni zagriz, Križni zagriz, Kompresije, Pokrovni zagriz, ostale ortodontske anomalije |
| 689 | 52495 | Retainer – ortodontska naprava za retenciju nakon ortodontske terapije – mobilni i/ili fiksni po čeljusti – jedan put u tijeku ortodontske terapije prema medicinskoj indikaciji | čl. 83. | doktor specijalist ortodont | doktor specijalist ortodont | ovlašteni radnik PU | 1 | kom. | 1x do 18. godine | 16 | 250,00 | 600,00 | Završetak aktivne ortodontske terapije |
| 690 | 52496 | Reparatura mobilne ortodontske naprave – jedan put godišnje u tijeku ortodontske terapije | čl. 82. | doktor specijalist ortodont | doktor specijalist ortodont | ovlašteni radnik PU | 1 | kom. | 1x do 18. godine | 6 | 120,00 | 250,00 | Oštećenje naprave |
| 691 | 52497 | Delairova maska – jedan put u tijeku ortodontske terapije prema medicinskoj indikaciji | čl. 82. | doktor specijalist ortodont | doktor specijalist ortodont | ovlašteni radnik PU | 1 | kom. | 1x do 18. godine | 6 | 400,00 | 1.500,00 | Progenijski kompleks, Sidrište |
| 692 | 52498 | Ortodontska naprava za forsirano širenje nepca-RPE- jedan put u tijeku ortodontske terapije prema medicinskoj indikaciji | čl. 82. | doktor specijalist ortodont | doktor specijalist ortodont | ovlašteni radnik PU | 1 | kom. | 1x do 18. godine | 6 | 460,00 | 1.290,00 | Rascjepi, Progenijski kompleks, Otvoreni zagriz, Križni zagriz, Pokrovni zagriz |

\* cijena rada i materijala dentalnog tehničara i cijena pomagala uključeni su u cijenu DTP-a

\*\* u slučaju kada se zbog ubrzanog rasta i razvoja čeljusti ne može prilagoditi postojeća mobilna ortodontska naprava osigurana osoba pod uvjetom da se terapija provodi isključivo mobilnim ortodontskim napravama može ostvariti pravo na dodatne dvije monomasilarne ili jednu bimaksilarnu ortodontsku napravu u skladu s općim aktom Zavoda

Pravilnik, NN 88/2010-2478